དེ་བཞིན་ལྡི་ལིའི་གཞུང་འཛིན་པ་མི་དམངས་དཀྱུས་མ་ཆབ་སྲིད་ཚོགས་པའི་སྐུ་ཞབས་ཀེ་ཇི་རི་ཝལ་ལགས་ཀྱིས་ནན་བརྗོད་བྱས་དོན།ད་ལྟ་ང་ཚོའི་ལྡི་ལི་གྲོང་ཁྱེར་འདི་བཞིན་འཛམ་གླིང་ནང་གི་རྒྱལ་ས་སྦགས་བཙོག་ཆེ་ཤོས་དེ་ཉིད་དུ་གྱུར་ཡོད།ད་དུང་།ཁོར་ཡུག་ཁྱོན་ཡོངས་ཀྱི་རླུང་ཁམས་དང་ཁ་རླུང་ཡོངས་སུ་སྦགས་བཙོག་ཚབས་ཆེན་ཕོག་པའི་གནས་སྟངས་འདི་བཞིན་དོན་དངོས་སུ་དམག་ཆེན་གཉིས་པའི་སྐབས་འཇར་མན་ནྭ་ཛི་དབང་སྒྱུར་བ་ཧི་ཊི་ལར་གྱི་དགག་ཕྱོགས་པ་སྡེབ་གསོད་གཏོང་ཆེད་དུ་བཟོས་པའི་དུག་རླངས་ཁང་པ་ལྟ་བུར་གྱུར་ཡོད།ཞེས་བརྗོད་འདུགདེ་ལྟར་བདུན་འདིའི་གཟའ་མཇུག་བར་ལྡི་ལིའི་ནང་ཡོད་སློབ་གྲྭ་ཡོངས་སུ་ལས་མཚམས་འཇོག་དགོས་པའི་གཞུང་འབྲེལ་བཀའ་རྒྱ་ཕབ་པའི་གནས་ཚུལ་བརྗོད།